b'\n_START_ARTICLE_\nT\xc3\xbc\xc3\xbcp 74 (liikurhaubits)\n_START_SECTION_\nKirjeldus\n_START_PARAGRAPH_\nPearelvaks on 105 mm haubits ja selle jaoks on masinas kaasas 30 m\xc3\xbcrsku. Maksimaalne laskekaugus on 14,5 km ja m\xc3\xbcrsu maksimaalne algkiirus 645 m/s. Haubitsal on suudmepidur ja gaasiejektor. Lisaks pearelvale on veel torni peal paremal pool 12,7 mm kuulipilduja M2 Browning (\xc3\xb5hut\xc3\xb5rjeks). Masin on varustatud ABK relvade vastase filtris\xc3\xbcsteemiga ja ujuvekraanide abil saab ka vees liikuda._NEWLINE_Kere on jagatud kolmeks sektsiooniks: ees paremal paikneb juht, ees vasakul mootor ja taga paikneb suletud torn koos pearelvaga. Juht p\xc3\xa4\xc3\xa4seb masinasse l\xc3\xa4bi peakohal asuva luugi, mis on varustatud p\xc3\xb6\xc3\xb6rleva periskoobiga. Relvameeskond siseneb tavaliselt l\xc3\xa4bi nelinurkse luugi masina tagaosas. Lisaks on kaks nelinurkset luuki torni k\xc3\xbclgedel ja kaks \xc3\xbcmmargust luuki torni peal (parempoolse juures asub \xc3\xb5hut\xc3\xb5rjekuulipilduja)._NEWLINE_T\xc3\xbc\xc3\xbcp 74 on viis kummikattega maanteeratast, v\xc3\xa4\xc3\xa4ndvedrustus ja kummalgi pool viienda ratta juures on h\xc3\xbcdraulilised amordid.\n_START_SECTION_\nKasutamine\n_START_PARAGRAPH_\nT\xc3\xbc\xc3\xbcp 74 ainsad kasutajad olid Jaapani Omakaitsej\xc3\xb5ud. Viimati kasutati seda t\xc3\xbc\xc3\xbcpi liikurhaubitsaid 2. Suurt\xc3\xbckiv\xc3\xa4e r\xc3\xbcgemendis Asahikawas, Hokkaid\xc5\x8dl._NEWLINE_\xc3\x9cRO konventsionaalsete relvade registri andmetel oli 2000. aastal kasutusel veel 12 masinat, 2001. aastal enam mitte \xc3\xbchtegi.'